NORAKSTS

|  |  |
| --- | --- |
| 28.11.2013. | Nr.15/17 |

**JELGAVAS PILSĒTAS DOMES 2012.GADA 27.SEPTEMBRA LĒMUMA NR.12/9 „PIEKRIŠANA NEKUSTAMĀ ĪPAŠUMA KĀRKLU IELĀ 67, JELGAVĀ PĀRŅEMŠANAI PAŠVALDĪBAS ĪPAŠUMĀ” ATZĪŠANA PAR SPĒKU ZAUDĒJUŠU**

(ziņo I.Škutāne)

**Atklāti balsojot ar 15 balsīm PAR –** S.Stoļarovs, I.Jakovels, D.Liepiņš, S.Šalājevs,V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ATTURAS** – nav,

Jelgavas pilsētas dome pamatojoties uz Latvijas Republikas Veselības ministrijas 03.09.2012. piedāvājumu pārņemt bez atlīdzības valstij piederošo nekustamo īpašumu Kārklu ielā 67, Jelgavā, 2012.gada 27.septembrī pieņēma lēmumu Nr. 12/9 „Piekrišana nekustamā īpašuma Kārklu ielā 67, Jelgavā pārņemšanai pašvaldības īpašumā”.

Ministru kabinets ar 2013.gada 2.aprīļa rīkojumu Nr. 127 „Par valsts nekustamā īpašuma Kārklu ielā 67, Jelgavā nodošanu Jelgavas pilsētas pašvaldības īpašumā” (turpmāk-rīkojums) nolēma nodot Jelgavas pilsētas pašvaldības īpašumā nekustamo īpašumu Kārklu ielā 67, Jelgavā – sabiedrības interešu īstenošanai veselības aprūpes nozarē, veicinot veselības aprūpes pieejamību un iedzīvotāju veselīgu dzīvesveidu.

Ņemot vērā to, ka projekts „Nodarbinātības aktivitāšu centra bezpajumtniekiem un sodu izcietušajām personām” netika atbalstīts Eiropas Savienības fondu līdzfinansējuma saņemšanai, Jelgavas pilsētas pašvaldība nekustamā īpašuma izmantošanu rīkojumā minētās konkrētās autonomās funkcijas veikšanai nevar nodrošināt.

Saskaņā ar likuma „Par pašvaldībām” 21.panta pirmās daļas 17.punktu,

**JELGAVAS PILSĒTAS DOME NOLEMJ:**

Atzīt par spēku zaudējušu Jelgavas pilsētas domes 2012.gada 27.septembra lēmumu Nr.12/9 „Piekrišana nekustamā īpašuma Kārklu ielā 67, Jelgavā pārņemšanai pašvaldības īpašumā”.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2013.gada 28.novembrī